Dhaka

**Dhaka** (**ঢাকা** en bengalín, , d'antis mas o suyo nombre yera transcrito a luengas europeas como **Dacca**), ye una ciudat de Bangladesh, que ye a ciudat con mayor población d'o país y a suya capital, amás d'estar a capital d'o Districto de Dhaka.

A suya población ye de 6.737.774 habitants, en una superficie de 153,84 km², con una densidat de población de 43.797,28 hab/km². Ye asinas una d'as ciudaz mas poblatas d'Asia.

Dhaka ye situata a cantos d'o río Buriganga, un afluent d'o río Dhaleswari, en a cuenca d'o río Brahmaputra, en una zona que ye a o nivel d'a mar. O territorio d'arredol ye historicament a zona de mayor concentración de cautivo de chute (*[[Corchorus capsularis]]*) d'o mundo, que estió historicament uno d'os motivos d'o creiximiento economico d'a comarca.

Establita en o sieglo VIII, dende a suya naixencia o sector economico mas important d'a ciudat estió o comercio, y cuan arribó a la rechión a Companyía Britanica d'as Indias Orientals (dimpués d'a batalla de Plassey en 1757) y dimpués l'Imperio Britanico Dhaka perdió tota a suya importancia, dica prencipios d'o sieglo XX, con a nueva división administrativa de Bengala en 1905, cuan Dhaka se convertió en a capital d'o nuevo territorio d'a India britanica de Bengala Oriental y Assam. En 1947, con a independenvia y partivión d'a India britanica entre India y Pakistán, Dhaka se convertió en a capital de Bengala Oriental, una d'as dos partes d'o nuevo estato pakistanés. Finalment, en 1972 se convertió en a capital d'o nuevo estato de Bangladesh, prencipiando o suyo mayor creiximiento dende que fue establita en o sieglo VIII.

## Demografía

## Esporte
Os esportes mas populars en Dhaka y tot o país son o criquet y o fútbol.

A ciudat ye a seu d'o Mohammedan SC y lo Abahani los dos clubs esportivos mas famosos y populars de fútbol y criquet, mantenendo una rivalidat feroz especialment en la Primera División de Fútbol de Bangladesh.

### Instalacions esportivas
Lo Estadio Nacional de Bangabandhu conoixiu tamién como Dhaka Stadium estió la siede prencipal d'os partius de cricket nacionals y internacionals, pero agora alberga exclusivament partius de futbol, estando a siede de l'equipo nacional de Bangladesh. Tamién cal destacar lo Estadio Nacional de Críquet Sher-y-Bangla, utilizau exclusivament pa lo críquet.

En a ciudat i hai dos campos de golf y cadagún tien o suyo respective equipo de competición, lo Army Golf Club y lo Kurmitola Golf Club.

.

### Competicions esportivas
Dhaka estió siede d'a ceremonia ceremonia inagural d'a Copa Mundial de Críquet de en a suya edición de 2011, chugando-se hi 6 partius d'o torneo, incluyius dos partius de cuartos de final. Dhaka tamién ha estau siede d'os Chuegos d'o Sud d'Asia tres vegadas, en edicions de 1985, 1993 y 2010. Dhaka ye la primera ciudat en albergar los chuegos tres vegadas. Lo Estadio Nacional de Bangabandhu estió la siede prencipal d'as tres edicions.

A livel domestico existe una competición de críquet conoixida como *Dhaka Premier League*, en a cuala participan escuelas, universidaz y entidaz esportivas privadas.

### Organizacions esportivas
Lo *[[National Sports Council]]* ye o responsable de promover actividaz esportivas en tot o país y tién a suya siede en Dhaka.

Dhaka tiene una franquicia en a Bangladesh Premier League de críquet conoixius como Dhaka Capitals, de golf i hai dos equipos lo Army Golf Club y lo Kurmitola Golf Club.

## Localidaz achirmanadas
Cualques d'as ciudaz achirmanadas con Dhaka son:

*  Kolkata, India 
*  Nueva York, Estaus Unius.   
*  Guangzhou, China
*  Bucarest, Rumania
*  Lima, Perú.
*  São Paulo, Brasil.

## Referencias

## Vinclos externos

*  Pachina web oficial municipal.
*  Universidat de Dhaka.